The Society's MSS. Quidhampton. 105 



wyf hys maner of Quedhampton with all theerable landes rnedez 

 lesowes and pastures vnto the same maner belongynge wardez mariagez 

 releves and other eschetes only except and vnto the seid William 

 Colyngborne and hys heirez resserued To haue and to hold all the seid 

 maner with thapurtenauncez except afore except vnto the seid Wyllyam 

 Ferre and Joone his wyf fro the fest of seynt Michell the archangell last 

 past afore the date of thes presentz vnto the ende and terme of their 

 lyves or which of them lengyst lyveth yeldyng ther fore yerly vnto the 

 forseid Willy am Collyngbourne his heirez or his assignez vj.li. xiij.s. iiij.d. 

 to be payd at the festes of Ester and Michelmasse by evyn porcions 

 And if the seid rent of vj.li. xiij.s. iiij.d. or any parte ther of be vnpayd 

 aftur eny of the seid festes paiable by. xv. dayes than hit shal be lawfull 

 vnto the seid Wyllyam Colyngborne hys heirez or his assignez to entre 

 in all the seid maner with thapurtenauncez and distreyne and that 

 distresse so take to reteyne and eneioy vnto the tyme the seid rent with 

 the arrerages be fully satisfied and content And if the seid rent be 

 vnpaid aftur eny of the seid festes paiable by . iij monethes and no 

 sufficient distresse may be founde vppon the seid maner with thappur- 

 tenauncez or if the seid Wyllyam Ferre or Joone or ey ther of them graunfc 

 the estate to any other person or persones with oute licence of the seid 

 William Colyngborne then hit shalbe lawfull unto the seid William 

 Colyngborne his heirez or his assignez in all the seid maner with 

 the appurtenaunce to reentre the same to eneioy and the seid Wyllyam 

 Ferre and Joone and eyther of them to put oute this graunte not 

 withstandyng And if the seid William Ferre and Joone or eyther 

 of them do eny waste vppon the seid maner or vppon eny parcell of 

 hyt durynge the seid termes than hit shal be lawfull vnto the forseid 

 Wyllyam Collyngborne his heirez or his assignes to commaunde his 

 Steward or any other of his seruantes in that behalf at all season to se the 

 wastes be don and to call vnto hym iij or iiij of indiferent persones in- 

 habited next adioynyng vnto the same maner and by ther discretions yf 

 any waiste be founde to cesse hit accordyng And than the seid Willyam 

 Ferre and Joone and eche of them shall pay or do to be paide vnto 

 Wyllyam Collyngborne his heirez or his assignez with in iij monethes 

 next after the the seid . waiste so demed double the valure and that hit 

 shall be as lawful vnto the seid Willyam Colyngborne or his assignes to 

 entre and distreyne vppon the seid maner with thappurtenaunces in 

 maner and forme a forespecified alsowell for the seid waiste and for the 

 yerely rent And the seid Willyam Ferre and Joone and eyther of them 

 during the seid terme shall at ther propre costes and expens repaire and 

 maynteyne all the housez and hegges vppon the seid maner onely except 

 that the seid Wyllyam Colyngborne his heirez or his assignez shall at 

 ther propre costes and expens repaire the grose tymbre of the seid howsez 

 duryng the seid termes provided allwey that yf eny of the seid grose 

 tymbre be hurt by the seid Willyam Ferre and Joone or eyther of them 

 or by ther meanes than the seid Willyam Ferre and Joone and euerych 

 of them shall at ther propre cost and expens reemend the same grose 

 tymbre and repayre hit All so the seid Wyllyam Ferre and Joone shall 



